Ելենա Կրիշտոֆ

**Ելենա Կրիշտոֆ** (), ռուս գրող, մանկավարժ։ ԽՍՀՄ գրողների միության անդամ (1965)։ Ղրիմի Ինքնավար Հանրապետության վաստակավոր արտիստ (2000)։

## Կենսագրություն
Ելենա Կրիշտոֆը ծնվել է 1925 թվականի հունիսի 16-ին Ալուշտա քաղաքում։ Հայրը՝ Գեորգի Իվանովիչ Կրիշտոֆը, գյուղատնտես, կոմունիստ էր, աշխատել է Գերմանիայում, ղեկավարել է ծխախոտի պետական ​​ֆերմա Ալուշտայում։ Հայրը մահացել է, երբ դուստրը ինը տարեկան էր։ Մայր՝  Անաստասիա Իվանովնան էր։ Հայրենական մեծ պատերազմի տարիներին ընտանիքն ապրել է Ղրիմում։

1950 թվականին Ելենան ավարտել է Ղրիմի պետական ​​մանկավարժական ինստիտուտի բանասիրական ֆակուլտետը (1950)։ Որպես ռուսաց լեզվի և գրականության ուսուցչուհի նշանակվել է Պերվոմայսկոյե գյուղում, որտեղ աշխատել է մինչև 1953 թվականը։ Դպրոցում աշխատելու ընթացքում Կրիշտոֆը զբաղվում է գրավորությամբ և լրագրությամբ։ Տպագրվել է շրջանային և մարզային թերթերում։ Առաջին պատմվածքը՝ «Դպրոցը տափաստանում», տպագրվել է 1956 թվականին «Ղրիմ» անթոլոգիայում։

1959 թվականին նա ստացել է գրական մրցանակ «Արևոտ օր» պատմվածքների ժողովածուի համար։ Միաժամանակ *Юность* ամսագրում տպագրվել է «Մայիս ամիսը քննություններից առաջ» պատմվածքը։

1954 - 1960 թվականներին եղել է հանրակրթության շրջանային բաժնի տեսուչ։ Ղրիմի հեռուստաալիքի հեռարձակման մեկնարկից հետո Կրիշտոֆը դառնում է գեղարվեստական ​​խմբագրության աշխատակից։

1965 թվականին Ելենան ընդունվել է ԽՍՀՄ գրողների միություն, որի համար ստացել է սենյակ կոմունալ բնակարանում։

Կրիշտոֆի վերջին գիրքը լույս է տեսել 2001 թվականին։

Ելենա Կրիշտոֆը մահացել է 2001 թվականի օգոստոսի 1-ին Սիմֆերոպոլում։ Թաղված է Սիմֆերոպոլի Աբդալ գերեզմանատանը[։

## Ստեղծագործկան ուղի
Սվետլանա Իգորևնա Մակարենկոն Կրիշտոֆի աշխատանքը բաժանում է վեց խմբի՝ մանկական գրականություն, տեղական պատմություն, գրական դիմանկարներ կամ գրական կյանքի նկարագրություններ, պատմական գործեր, իրական հիմքի վրա ստեղծված պատմություններ և հոգեբանական արձակ։

Կրիշտոֆի «Ալուշտա» ուղեցույցը մի քանի անգամ վերահրատարակվել է՝ արժանանալով Ալուշտայի պետական ​​կառավարման պետական ​​կոմիտեի քարտուղար Էրիկ Պոկրովսկու դրական գնահատականին։

1988-ից 1997 թվականներին գրողի վեպերն ու պատմվածքները տպագրվել են «*Брега Тавриды*» ամսագրում։ Դրանցից են «Մեծ համրը» դետեկտիվ ռետրո վեպը, «Կյանքը պատկերներով», «Նա եկավ և փրկվեց», «Մի կյանքի պատմություն» և «Պերեդելկինոյի պատմություններ» պատմվածքները։ 1991 թվականից մինչև 2001 թվականը նա հրապարակել է շուրջ 30 ստեղծագործություններ «*Крымские известия*» թերթում։

Նա բազմիցս այցելել է Պերեդելկինոյի ստեղծագործական տուն, որտեղ ընկերացել է գրող Արսենի Տարկովսկու և նրա կնոջ հետ։ Նա Տարկովսկու մասին հուշեր է գրել՝ «*Нищий царь*», որը տպագրվել է Կիևի «*Радуга*» ամսագրում, այնուհետև հուշերի ժողովածուում։

1996 թվականին Ելենն Մոսկվայում տպագրելու համար լրագրող Օլեգ Ազարիևին է հանձնել *«Наши знакомые в любви и гневе»* վեպի տեքստը։ Սակայն վեպը չհաջողվեց տպագրել։ Ազարիեւն առաջարկել է գրողին ավելի թեթեւ ժամանակակից վեպ գրել։ Երկու տարի անց Կրիշտոֆը Ազարիևին հանձնեց «Կինը սիրո և ծովի ֆոնին» վեպը, սակայն դրա հրատարակումը նույնպես չկայացավ
*
Նա Ալեքսանդր Պուշկինի մասին «Для сердца нужно верить*» վեպի հեղինակն է, որը հրատարակվել է Ղրիմում 1988 թվականին և վերահրատարակվել 1997 թվականին Մոսկվայում։

«Ղրիմի լեգենդները» (2001) գրքի հրատարակման համար Կրիշտոֆը վաճառել է Ալուշտայում գտնվող իր տունը։

## Մրցանակներ
*Ս. Ն. Ցենսկու անվան Հանրապետական ​​մրցանակի դափնեկիր։
*1995 թվականի Ղրիմի Ինքնավար Հանրապետության պետական ​​մրցանակի դափնեկիրր։
*Ղրիմի Ինքնավար Հանրապետության վաստակավոր արտիստ (2000)։

## Հիշատակ
*Պերվոմայսկի գյուղի կենտրոնական շրջանային գրադարանը կրում է Ելենա Կրիշտոֆի անունը։
*Ելենա Կրիշտոֆի անձնական իրերն ու լուսանկարները պահվում են Ալուշտայի պատմության և երկրագիտական ​​թանգարանում։

## Երկեր
Ելենա Կրիշտոֆը հեղինակ է բազմաթիվ վեպերի, պատմվածքների ժողովածուների։
**Утро каждого дня*, 1963
**Рассказы о Крыме*, 1968
**Ищу судьбу*, 1974
**Кто будет капитаном?*, 1961
**Попытка старомодного романа*, 1983
**Рассказы о Крыме*, 1968
**Сто рассказов о Крыме*, 1985.
**Если бы ты был моим сыном*, 1972
**Повесть о веселом сердце*, 1960

## Գրականություն
* 
* 
* Азарьев Олег Геннадьевич // Елена Криштоф как человек и писатель (К 90-летию со дня рождения): Эссе // Золотой Пегас (Симферополь), 2015, № 1 — с.314-318

## Արտաքին հղումներ

* deti.spb.ru

## Ծանոթագրություններ

Կատեգորիա:Ռուս գրողներ
Կատեգորիա:Ռուս կին գրողներ
Կատեգորիա:Ռուս մանկավարժներ
Կատեգորիա:Խորհրդային մանկագիրներ
Կատեգորիա:Ուկրաինացի գրողներ
Կատեգորիա:ԽՍՀՄ գրողների միության անդամներ